Vasiliki+Mpereri


 * __Τίτλος σχεδίου μαθήματος: __** Κεφάλαιο 1.5 – Κατηγορίες υπολογιστών


 * __Δημιουργοί: __**

ΜΠΕΡΕΡΗ ΒΑΣΙΛΙΚΗ Α.Μ.1115200800250 (aka wiki vasoulamp)


 * __Σύντομη περιγραφή του σχεδίου μαθήματος __**

Αφού κάνουμε μια επανάληψη σε αυτά που ειπώθηκαν στο προηγούμενο μάθημα, αρχίζουμε μια ελεύθερη συζήτηση σχετικά με το αντικείμενο μας που είναι οι κατηγορίες υπολογιστών. Μπορούμε να θέσουμε το ερώτημα αν έχουν υπολογιστή (φορητό ή επιτραπέζιο) σπίτι και να τον περιγράψουν. Καλό θα ήταν να ρωτήσουμε αν υπάρχουν και άλλες μικροσυσκευές σχετικές με την τεχνολογία (smartphone, internettablet ). Στην συνέχεια, θα εμπλουτίσουμε την ήδη υπάρχουσα γνώση και εμπειρία τους, με την βοήθεια των εργαλείων εκμάθησης με την διδάσκουσα ύλη. Επόμενη κίνηση θα είναι η διανομή των φύλλων εργασίας ώστε να συμπληρώσουν σε αυτό ότι αφομοίωσαν από την διδακτική ώρα. Τέλος, αφιερώνουμε και λίγο ελεύθερο χρόνο για το επόμενο κεφάλαιο, ώστε να υπάρξει συνοχή.


 * __Γνωστικό αντικείμενο, ανάγκες που καλύπτει, το επίπεδο των εκπαιδευόμενων και οι προαπαιτούμενες γνώσεις __**

Στην μία διδακτική ώρα που έχουμε στη διάθεσή μας, βασικός στόχος μας είναι η εμπέδωση των κυριότερων σημείων του διδακτικού αντικειμένου έχοντας χρησιμοποιήσει όλη την εκπαιδευτική μας δεινότητα. Η προσωπική εμπειρία και η παλαιότερη επαφή των μαθητών με το θέμα, κρίνεται ιδιαίτερα σημαντική και εμείς καλούμαστε να την συζητήσουμε και να καταλήξουμε στο όσο πιο δυνατόν πιο ορθό συμπέρασμα συνδυάζοντας την ύλη με την πράξη.


 * __Μαθησιακοί στόχοι __**

Στόχος του μαθήματος αυτού είναι να αναλύσει τις κατηγορίες υπολογιστών ώστε να γίνει κατανοητή η διαφοροποίηση των χαρακτηριστικών, των εφαρμογών και των ιδιαιτεροτήτων τους. Το γνωστικό επίπεδο τους μέχρι τώρα τους καθιστά ικανούς ακόμη και να μην έχουν δει κάποια κατηγορία υπολογιστή. Απώτερος στόχος μας είναι να ξεπεραστεί κάτι τέτοιο παραθέτοντας τους μια πλήρη αναφορά από όλες τις κατηγορίες υπολογιστών. Επίσης, ιδιαίτερα εποικοδομητικό θα ήταν να μελετήσουν με προσοχή τα χαρακτηριστικά των κατηγοριών του υπολογιστή- μέγεθος κύριας μνήμης, μέγεθος σκληρού δίσκου, ταχύτητα επεξεργασίας, χωρητικότητα και κόστος αγοράς που αναφέρονται στο συγκριτικό πίνακα στοχεύοντας έτσι στην απόκτηση εμπεριστατωμένης γνώσεις και συγκριτικής ικανότητας καθώς οι μαθητές-έφηβοι αποτελούν το πλέον μεγαλύτερο μέρος του αγοραστικού κοινού του μαθησιακού αντικειμένου μας. Επιπρόσθετα, έχοντας μελετήσει και τις εφαρμογές της κάθε κατηγορίας υπολογιστών πρέπει να είναι σε θέση να αξιολογήσουν τις δυνατότητες της κάθε κατηγορίας υπολογιστή σε συνδυασμό με τις εφαρμογές της .Ολοκληρώνοντας το μάθημα, στόχος μας αποτελεί να λυθούν με τον πιο διευκρινιστικό και εμπεριστατωμένο τρόπο οι απορίες των μαθητών και να απαντηθούν με επεξηγηματικό τρόπο και σαφήνεια οι ερωτήσεις τους ώστε να έχει ολοκληρωθεί μία διδακτική ύλη πλήρως κατανοητή.

Το γνωστικό αντικείμενό μας αποτελεί υποκεφάλαιο του κεφαλαίου 1, που αφορά τις κατηγορίες υπολογιστών. Το υποκεφάλαιο 1.5 καλείται να αναθεωρήσει την άποψη ότι οι υπολογιστές εμφανίζονται σε λίγες μόνο κατηγορίες και έχουν περιορισμένες εφαρμογές. Επιπλέον γίνεται κατανοητό ότι έχουμε να κάνουμε με μια συνεχώς εξελισσόμενη επιστήμη της οποίας η έλλειψη στασιμότητας την καθιστά αρκετά ενδιαφέρουσα για το γνωστικό κοινό στο οποίο αναφερόμαστε. Η ιδέα ότι αυτή την στιγμή δημιουργούνται νέες κατηγορίες υπολογιστών τραβά το ενδιαφέρον κάθε έφηβου (πχ εμφάνιση Tablet).
 * __Mάθημα και ενότητα του αναλυτικού προγράμματος που αντιστοιχεί __**


 * __Περιγραφή του σχεδίου του μαθήματος (βασικές έννοιες, χρονοπρογραμματισμός, στάδια, link σε ιστοσελίδες και λοιπά) __**

Η εκπαιδευτική μας διαδικασία πρέπει να απαρτίζεται από μέρη που θα έχουν διαχωριστεί ανάλογα με το θέμα του γνωστικού αντικειμένου που θα αναλύουν, μοιράζοντας το χρόνο μίας διδακτικής ώρας όσο ισομερώς και εποικοδομητικά γίνεται .Στα πλαίσια λοιπόν της πρώτης γνωριμίας των μαθητών με το γνωστικό αντικείμενο, χρησιμοποιούμε την συνοπτική παρουσίαση μας (powerpoint), παραπέμποντας τους μαθητές περισσότερο στις εικόνες με σκοπό να εξάψουμε το ενδιαφέρον και την περιέργειά τους και να δημιουργήσουμε πρόσφορο έδαφος για σχολιασμό, συζήτηση, ανταλλαγή απόψεων και εμπειριών καθώς και ερωτήσεις. Εν συνεχεία, έχοντας εκμεταλλευτεί το πρώτο δεκαπεντάλεπτο της διδακτικής ώρας, κερδίζοντας την προσοχή του μαθητή, προχωράμε στην κεντρική ιδέα του μαθήματος και αρχίζουμε να αναλύουμε τις πτυχές του μαθησιακού αντικειμένου παραθέτοντας παράλληλα έναν εννοιολογικό χάρτη κατασκευασμένο με webspiration που θα φανεί πολύτιμος συνεργάτης του εκπαιδευτή καθώς θα μπορεί να ανατρέξει σε αυτόν ο ίδιος ή οι μαθητές καθόλη την διάρκεια του μαθήματος ώστε να αποφευχθεί οποιαδήποτε σύγχυση ή παρανόηση σχετικά με τις εννοιολογικές σχέσεις του θέματος. Παράλληλα θα γίνεται συνεχής εναλλαγή μεταξύ των σημειώσεων, και των υπόλοιπων βοηθητικών συνδέσμων και wikipedia αναλόγως τη φάση και το περιεχόμενο του μαθήματος που διδάσκεται την εκάστοτε χρονική στιγμή, ώστε τα όσα περιγράφουμε να συμβαδίζουν με αυτά που απεικονίζονται στους μαθητές. Έχοντας πλέον αναλύσει σε βάθος το γνωστικό αντικείμενο, τις πτυχές και εφαρμογές του, χρησιμοποιώντας τα εργαλεία web 2.0 και θέλοντας να κρατήσουμε αμείωτο το ενδιαφέρον των μαθητών καθώς έχει περάσει αρκετό μέρος της διδακτικής ώρας και έχουν ήδη δεχτεί αρκετές νέες πληροφορίες προχωράμε σε ομαδικές δραστηριότητες τάξης πιο ψυχαγωγικού χαρακτήρα. Δηλαδή στα πλαίσια ομαδικής δραστηριότητας τάξης θα συμπληρώσουμε σύντομα ένα μικρό σταυρόλεξο κατασκευασμένο με kubbu. Επόμενο στάδιο της εκπαιδευτικής διαδικασίας και βασικός στόχος του εκπαιδευτή αποτελεί η κατανόηση και εμπέδωση του γνωστικού αντικειμένου από τους μαθητές, γεγονός που δεν μένει παρα μόνο να αξιολογηθεί. Από την αρχή της διδακτικής ώρας έχουν διανεμηθεί φύλλα εργασίας ,τα οποία είναι κατασκευασμένα με kubbu και έχουν στην διάθεση τους οι μαθητές 15 λεπτά ώστε να τα συμπληρώσουν. Το τελευταίο κομμάτι της ώρας αφιερώνεται σε μια συνοπτική αναφορά στο επόμενο μαθησιακό αντικείμενο που καλούνται να διδαχθούν. Μια προσπάθεια ώστε να επιτυγχάνεται μία συνέχεια, συνοχή στις διδακτικές ενότητες με σκοπό να διαδέχονται η μία έννοια την άλλην και να δημιουργούν εύστοχες απορίες που μέχρι να φτάσουμε στην επόμενη διδακτική ενότητα θα διεγείρουν την περιέργεια και το ενδιαφέρον των μαθητών, διευκολύνοντας έτσι την διεξαγωγή του επόμενου μαθήματος. Τέλος, εφόσον ο χρόνος το επιτρέπει για να ξεκουράσουμε τους μαθητές τους δείχνουμε την κατασκευή ενός σύγχρονου υπερυπολογιστή σε βίντεο αργής κίνησης.

Εννοιολογικός χάρτης @http://www.webspirationpro.com/view/962080a311b1

Διαφάνειες []

Σταυρόλεξο @http://www.kubbu.com/a1/15703_

Βοηθητικό άρθρο wikipedia [] Εγκατάσταση υπερυπολογιστή []


 * __Μαθησιακά αντικείμενα που χρησιμοποιήθηκαν και τα εργαλεία web 2.0 με τα οποία κατασκευάστηκαν __**

Ιδιαιτερότητα και εφόδιο μας στη παρούσα εκπαιδευτική διαδικασία θα αποτελέσουν τα εργαλεία web 2.0 ,μέσω των οποίων θα επιτύχουμε να κρατήσουμε αμείωτο το ενδιαφέρον των μαθητών και θα συνδυάσουμε την διδάσκουσα ύλη με μία ικανοποιητική και καινοτομική ηλεκτρονική εκπαιδευτική διαδικασία. Απαραίτητη κατέστη η χρήση pdf, βοηθητικές ιστοσελίδες και βίντεο, σταυρόλεξο κατασκευασμένο με kubbu και εννοιολογικό χάρτη κατασκευασμένο με webspiration. Επιπρόσθετα ιδιαίτερα ωφέλιμη κρίθηκε η δημιουργία και χρήση φύλλων εργασίας, κατασκευασμένα επίσης με kubbu, τα οποία περιελάμβαναν σειρά ερωτήσεων, όπως πολλαπλής επιλογής, σωστού λάθους, ώστε να προσδιοριστεί και να αξιολογηθεί το γνωστικό επίπεδο των μαθητών.


 * __Φύλλα εργασίας __**

Δημιουργήθηκε στα πλαίσια της αξιολόγησης των μαθητών φύλλο εργασίας. Διανέμεται στην αρχή της διδακτικής ώρας. Αποτελείται από μία ταξινόμηση, μια ελευθέρη δραστηριότητα που καλό είναι να μην εκτελεστεί κατα την διάρκεια της χρονομετρημένης εκτέλεσης, 4 πολλαπλής επιλογής, 2 σωστού λάθους. Φύλλο εργασίας []


 * __Φύλλο αξιολόγησης __**

Καλούμαστε να αξιολογήσουμε τον κάθε μαθητή με βάση τις επιδόσεις και τις δραστηριότητές του στο μαθησιακό αντικείμενο. Όμως για να επιτευχθεί κάτι τέτοιο με ορθότητα από την πλευρά του εκπαιδευτή- καθηγητή πρέπει να λάβει σοβαρά υπόψιν κάποια περαιτέρω στοιχεία του μαθητή που διαμορφώνουν την συμπεριφορά και εικόνα του στο εκπαιδευτικό χώρο όπως είναι η τακτική συμμετοχή του στους διαλόγους της τάξης σχετικά με την διδακτική ενότητα και με οποιαδήποτε άλλη μορφή εποικοδομητικής και ωφέλιμης συζήτησης εν μέσω διδασκαλίας, η ανταλλαγή απόψεων με τους συμμαθητές του, η συμμετοχή του στα εκπαιδευτικά δρώμενα, το κριτικό πνεύμα, το πνεύμα συνεργασίας , η συνέπεια στις σχολικές του υποχρεώσεις , η επιμέλεια, ο ζήλος και το ενδιαφέρον του. Πρέπει να γίνει κατανοητό ότι η αξιολόγηση ενός μαθητή είναι μία υπόθεση μακροσκελής και απαιτεί προσοχή ,αντικειμενικότητα, αυστηρότητα σε επιτρεπτό και εποικοδομητικό βαθμό αποτρέποντας τον κίνδυνο να θεωρηθεί αντιπαιδαγωγική.


 * __Συμπεράσματα-προτάσεις __**

Κάνοντας μία μικρή ανασκόπηση, συμπεραίνουμε ότι πλέον στην εποχή μας τα εργαλεία web 2.0 αποτελούν πολύτιμα εφόδια στα χέρια του εκπαιδευτικού. Μια επιτυχημένη προσέγγιση της διδάσκουσας ύλης, πέρα από τη συνοχή, την επεξήγηση, την συζήτηση, την συνέχεια και την πληρότητα, απαιτεί και μία σειρά από δραστηριότητες που θα έλκουν τον μαθητή, θα αναπτύσσουν το πνεύμα συνεργασίας , έχοντας την μορφή παιχνιδιού και παράλληλα καλύπτοντας το μαθησιακό αντικείμενο, όπως τα σταυρόλεξα, τα κουίζ ακόμη και οι ελεύθερες δραστηριότητες ή οι ομαδικές εργασίες. Το μάθημά μας πρέπει να χαρακτηρίζεται από ευρηματικότητα, παραστατικότητα, ζωντάνια, δημιουργικότητα, φαντασία, καινοτομία, ομαδικότητα. Πέρα από την θεωρία πρέπει να διευρύνουμε την πράξη, την εικόνα, χρησιμοποιώντας σλάιντς, ηλεκτρονικές δραστηριότητες ακόμη και φέρνοντας το μαθησιακό αντικείμενο (όποτε αυτό κρίνεται δυνατό) στην τάξη προάγοντας έτσι την συζήτηση και εξάπτοντας το ενδιαφέρον και την περιέργεια των μαθητών. Ο εκπαιδευτικός με την σειρά του οφείλει να είναι πλήρως ενημερωμένος και καταρτισμένος για τα εκπαιδευτικά ακόμη και τα κοινωνικά γίγνεσθαι ώστε να λύσει οποιαδήποτε είδους απορία του μαθητή κερδίζοντας έτσι την εμπιστοσύνη και την εκτίμησή του. Με αυτόν τον τρόπο αναπτύσσονται διαπροσωπικές σχέσεις μεταξύ εκπαιδευτή και εκπαιδευόμενου, κλίμα συνεργασίας και διαλόγου, ανταλλαγή απόψεων, νουθεσίας. Πλέον ξεπερνάμε το ψυχρό και τυπικό μοντέλο εκπαιδευτή.


 * __Βιβλιογραφία (βιβλιογραφικές αναφορές, λογισμικά και διευθύνσεις Διαδικτύου) __**

-Υλικό Υπολογιστών (2000), Κ. Πεκμεστζή, Ι. Βογιατζή, Στ. Κουνάδη, Χρ. Μελέτη, Π. Μπουγά, Ι. Σιφναίου

-[|http://el.wikipedia.org]

ΑΞΙΟΛΟΓΗΣΑ ΤΙΣ ΠΑΡΑΚΑΤΩ ΕΡΓΑΣΙΕΣ Η μητρική πλακέτα-PEPONAKI-PEPONAKI Πληκτρολόγιο-Ποντίκι-Χειριστήρια -Δημήτρης Βασιλόπουλος

Η εργασία είναι έτοιμη για αξιολόγηση.

=**Αξιολόγηση Σχεδίου μαθήματος και Μαθησιακού Αντικειμένου **= include component="comments" page="Vasiliki Mpereri" limit="10"